Tommy Tenney tulee nyt puhumaan.
Hänen on pitänyt tulla jo monta kertaa, mutta nyt hän on täällä.
Hän puhuu meille aiheesta "Yksi yö kuninkaan kanssa".
Hän puhuu Esteristä ja Israelin ja oman kansasi puolella seisomisesta.
Haluamme nähdä uusia Estereitä kaikkialla maailmassa.
Olette varmasti nähneet elokuvan "Ester ― Persian kuningatar".
Tervetuloa Tommy, olkoon sinussa Herran voitelu tänä iltana.
Kiitos, Tom Hess.
Nousisitteko seisomaan hetkeksi?
Olette istuneet jo pitkään.
Kertokaa kolmelle ihmiselle, kuinka hienoa on olla Jerusalemissa.
Herra siunatkoon teitä, voitte istuutua.
Onpa upea ilta!
Ylistetään Herraa yhdessä.
En arvannut saavani näin paljon maantiedon opetusta puhujilta.
Kiitos Tom ja Kate Hessille, Jerusalemin muurinvartijoille.
Kuultuani Afrikan sisaria ja veljeä, halusin muuttaa Afrikkaan.
Tuntui epäonniselta, että olen syntynyt Yhdysvalloissa.
Aloin haluta muuttaa Afrikkaan.
Sitten kuulin Hondurasista, jossa olin juuri käymässä.
Tekin olette olleet siellä, San Pedro Sulassa luulisin.
Herra toimii ihmeellisellä tavalla Hondurasissa.
Sitten kuulimme Nagalayasta.
Opin paljon uutta Intian Nagalayasta ja sen historiasta ―
ja siitä, mitä Herra haluaa tehdä siellä.
Sitten pääsimme matkalle Samoalle, paratiisiin.
Sinne osui sykloni. Meillä Louisianassa on hurrikaaneja.
Ne ovat kuin sykloneja, mutta pyörivät toisin päin.
Oletteko kuulleet New Orleansiin osuneesta hurrikaanista?
Tunnemme ne hyvin. Rukoilen, että Samoa palaa ennalleen.
Sitten Surinam ja Alankomaat, taas lisää maita.
Ja vielä Slovakia. Matkustan täältä suoraan Prahaan.
Tuntuu kuin olisin käynyt kaikkialla istumalla eturivissä.
Olette tulleet hienoon kokoukseen.
Jotkut täällä eivät saa ollenkaan nukuttua.
Tiedän sen, koska he ovat huoneeni yläpuolella.
Siellä taitaa olla rukoustornin uusi päämaja.
Kuulen, kun heillä vaihtuu vuoro.
Yksi vuoro väsyy, ja uusi tulee tilalle huudoin ja torvisoittimin.
Herään joka kerta vuoron vaihtuessa.
Tästä tulee todella hengellinen saarna. En ole koskaan rukoillut ―
näin paljon läpi yön. Kiitos niille, joita en ole vielä tavannut.
Olen saarnannut yli 70 maassa.
Olen viettänyt 70% ajastani Yhdysvaltojen ulkopuolella.
Valtakunnan lähettiläänä toimiminen on minulle suuri kunnia.
En vaadi sympatiaa osakseni. Minulla on maailman paras työ.
Edustan Taivaan Valtakuntaa Hänen valituilleen maan päällä.
Teitä muita en ole vielä tavannut.
Ihmettelen välillä, miksi juuri minua pyydetään puhumaan ―
tällaiseen tapahtumaan.
Tämä on yhtä kuin rukousliikkeen olympialaiset.
Vain parhaat tulevat tänne.
Kerro vieressäsi istuvalle: "Olet yksi parhaista".
Ei tarvitse kuin katsoa minua, joka olen niin urheilullinen.
En siis oikein tiedä, miksi minä olen täällä.
Tomin pyynnöstä haluan tehdä pienen yhteenvedon.
Esterin tarina on kulkenut eri esitysten punaisena lankana.
Vien teidät nyt pienelle matkalle Esterin kirjaan, lukuun viisi.
Ottakaa esiin iPhonenne, iPadinne tai Blackberrynne ―
tai vanhanaikaiset Raamattunne, tai mitkä vaan.
Kun etsit Esterin kirjaa, mene Psalmeihin ja käänny vasemmalle.
Jos sinulla on hepreankielinen Raamattu, käänny oikealle.
En ole mitenkään liian kaunopuheinen.
Annan teille hetken etsiä oikea kohta.
Joudun aina välillä pitämään tauon puheessani ajatusteni kokoamiseksi.
Kuulen nimittäin äänen puhuvan minulle, kaukaa Amerikasta asti.
Annoin aikatauluni ihanan vaimoni hoidettavaksi 7 vuotta sitten.
Ihmettelen nyt, aikooko hän ikinä enää päästää minua takaisin kotiin.
Se on totta.
Olen pitkällä matkalla juuri nyt.
Pidin kerran saarnan eräässä tätä vastaavassa kokouksessa.
Olin mielestäni tosi hyvä.
Saarnasin niin hyvin, että mieleni teki merkitä muistiin sanomisiani.
Sitten olin autossa matkalla kotiin.
Ovatko miehet huomanneet, että vaimot ottavat puheeksi asioita ―
silloin, kun ajamme moottoritiellä ja meillä ei ole ulospääsyä?
Eikö totta miehet? Sanokaa aamen.
Siinä omaa saarnaamistani itsekseni ihastellessani, hän sanoi minulle ―
aivan kesken kaiken: "Älä enää koskaan tee tuolla tavalla."
Nyt teidän tulee ymmärtää, etten tiennyt, mitä olin tehnyt.
Tiedättekö, että miehet ovat tajuttomia olentoja?
Meillä ei ole hajuakaan mistään.
On paljon kaikkea, mitä miehet eivät vaan tiedä.
Ja mikä pahempaa, emme tiedä, että emme tiedä.
Tiedämme vasta sitten, kun meille kerrotaan, ettemme tiedä.
Silloin meistä tuntuu pahalta, mutta muuten olemme iloisia.
Aika sekavaa, eikö? Vaimonne kyllä selittävät teille kaiken myöhemmin.
Hän sanoi minulle: "Älä tee noin enää koskaan."
Kysyin, mitä hän tarkoitti. "Sitä, mitä teit tänä iltana."
Sanoin: "Aloin saarnata, mielestäni onnistuin hyvin."
Hän sanoi: "Saarna oli hyvä, mutta ongelma on juuri se."
"Nousit saarnaamaan ja aloit vaan saarnata."
Ja minä raavin päätäni, sillä minut oli pyydetty sinne saarnaamaan.
He lennättivät minut maan ääristä sinne saarnaamaan.
Nyt sanot, etten saisi enää tehdä niin.
"Mitä tarkoitat?" "Sitä, että olit epäkohtelias."
Yritin miettiä ja muistella, mitä olin saarnassani sanonut.
En saanut päähäni, milloin olisin ollut töykeä.
"Milloin olin töykeä?" "Ennen saarnaa."
"Minähän vain aloin saarnata." "Ongelma on juuri se."
"Nyt en ymmärrä. Korjaan käytöstäni mielelläni, ―
mutta sinun täytyy kertoa, mitä tein väärin."
"Kun nousit lavalle, aloit vain saarnata."
"Älä tee enää niin, se on töykeää."
"Mutta miksi?"
"Et sanonut olevasi iloinen ollessasi siellä, et tervehtinyt heitä."
"Aloit vain saarnata."
"Sinun täytyy aina olla kiva ihmisille ennen kuin alat saarnata."
Ja juuri kun aioin lukea teille illan tekstin, kuulin äänen päässäni.
Se tuli Amerikasta asti ja kysyi: "Oletko ollut kiva?"
"Olen mies. Tarvitsen listan siitä, mitä sanoa."
"Kerro, että olet iloinen ollessasi siellä."
"Kiitä, että he ovat tulleet."
"Sano, että he näyttävät hyviltä."
"Sitten voit saarnata."
Näin ollen, ennen kuin alan saarnata, kerron teille:
On ilo olla täällä, ja olen iloinen, että te olette täällä.
Ja te näytätte todella hyviltä.
Voinko nyt saarnata?
Älkää kertoko vaimolleni.
Esterin kirja, 5:2-3.
Tunnette kohdat hyvin, mutta luen ne silti teille.
Luen Kuningas Jaakon käännöksestä, mutta kaikki versiot käyvät.
"Kun kuningas näki kuningatar Esterin seisovan esipihassa, ―
sai tämä armon". Sanokaa kanssani 'armon'.
Sanokaa vieruskaverillenne: "Tämä on armon ilta."
"Kun kuningas näki kuningatar Esterin seisovan esipihassa, ―
sai tämä armon hänen silmiensä edessä."
"Ja kuningas ojensi Esteriä kohti kultavaltikan, ―
joka hänellä oli kädessä."
"Ja Ester astui esiin ja kosketti valtikan päätä."
"Kuningas sanoi hänelle: "Mikä sinun on, kuningatar Ester, ―"
ja mitä pyydät?"
Haluan puhua teille tänään vanhurskaiden vaikutusvallasta.
On tärkeää ymmärtää nuo sanat. Vanhurskaiden vaikutusvalta.
Haluan keskustella kanssanne tästä aiheesta tänä iltana.
Voin tehdä sen parhaiten muistutta- malla teitä Aabrahamin tarinasta.
Kunnianarvoisa vieraamme, matkailu- ministeri, viittasi tähän kohtaan ―
kertoessaan Aabraham teltasta Mamren tammistossa.
Hänen luokseen tuli vierailijoita, ja hän tervehti heitä.
Vieraille kerrottiin, että Sodomaa odotti tuomio.
Aabraham alkoi neuvotella Herran kanssa, 1. Moos. 18.
Hän sanoi Herralle: "Mitä jos Sodomassa on 50 vanhurskasta?"
"Säästätkö sen?"
Jumala suostui tähän.
Aabraham mietti hieman tarkemmin Sodoman tilaa.
Hän sanoi: "Mitä jos siellä on 45?"
Yleensä hinnasta neuvotellessa yritetään saada jotain halvalla.
Toinen osapuoli aloittaa korkealla hinnalla ja sinä alhaisella.
Aabraham yritti löytää kaikkein halvimman hinnan, ―
jolla Sodoma välttäisi Herran tuomion.
Hinta lähti 50:stä ja aleni 45:een.
Sitten hän uskossa rohkeana sai sovittua hinnan 30:een.
Juuri kun näytti siltä, että käden- puristus oli lähellä, hän sanoi:
"Mitä, jos löydän vain 20, tuhoatko silti kaupungin?"
Herra sanoi: "En, 20 on ihan hyvä."
Juuri kun osapuolet olivat lähdössä pois, hän sanoi:
"Mitä, jos heitä on vain kymmenen?"
Aabraham sai sovittua Herran kanssa, ―
että kymmenen vuoksi Sodoma säästyisi.
Tästä ymmärrämme, kuinka paljon vaikutusvaltaa vanhurskaalla on.
Moni voi pelastua vain muutaman tähden.
Meidän ei tarvitse täyttää stadionia täällä Jerusalemissa ―
vaikuttaaksemme kansojen kohtaloihin rukouksillamme.
Herralle riittää se määrä, mikä täällä on.
Vaikka täällä olisi vain 10, Herra sanoisi: "Säästän tämän kansan."
"Säästän Guinean, Kongon demok- raattisen tasavallan ja Alankomaat."
"Ulotan apuni kaikkein kaukaisimpiin paikkoihin."
Siihen ei vaadita paljon.
Herra on aina valmis osoittamaan armoa.
Herra löytää loppupisteen, mutta armolla pitää olla lähtöpiste.
Tätä on vanhurskaiden eksponenti- aalisesti kasvava vaikutusvalta.
Se on kuin kirjoitusten hapate, joka hapattaa koko taikinan.
Voi myös sanoa, että pieni määrä hapatetta nostattaa.
Olisipa minulla pitkä tanko.
Jos haluan nostaa jotain hyvin painavaa, ―
voin työntää tangon sen alle.
En halua rikkoa kenenkään lippua. Kävisikö viulusi?
Olemme nähneet niin tehtävän.
Tarvitsemme tangon, levynkappaleen tai metallipalan.
Jotta varren nostovoima toimisi, tarvitaan tukipiste.
Tarvitaan kohta, jonka toista puol- ta painamalla toinen puoli nousee.
Jos se on liian raskas, voi tukipistettä siirtää ―
tai vipuvartta pidentää.
Eräs filosofi sanoi: "Voisin nostaa maailman radaltaan, ―
jos minulla olisi vahva tukipiste ja pitkä vipuvarsi.
Rukous voi samalla tavalla nostaa maailman.
Aivan kuten pieni määrä hapatetta, hapattaa koko taikinan, -
pieni määrä rukousta oikeassa paikassa voi muuttaa universumin.
Jerusalem toimii hyvänä tukipisteenä rukoukselle.
Rukousta voi käyttää vipuvartena mistä päin maailmaa tahansa.
Raamattu kutsuu Jerusalemia maailman navaksi.
Se on maailman napa, koko maailman painovoiman keskus.
Se on ihmiskunnalle paras tukipiste, jonka tiedän.
Jos haluaa muuttaa ihmiskuntaa, Jerusalem on hyvä paikka aloittaa.
Kun puhun vanhurskaan vaikutusval- lasta, tiedä tämä Esteristä:
Ensiksikin, Esterin tarinan tapahtumapaikka ei ole Israel.
Se on Persia.
Persian alue on nykyään Irania ja Irakia.
Ester on siellä surkeiden lähtökohtiensa vuoksi.
Kaikki haluavat Esterin hyvän kohtalon.
Haluamme olla kuningattaria.
Mutta tiedätkö, mitä sinne pääseminen vaati häneltä?
Kuuleeko kukaan vai pitäisikö alkaa tehdä muistiinpanoja itsestäni?
Esterin elämä ei ollut ollut helppoa.
Hän oli orpo.
Ei äitiä, ei isää. Emme tiedä, miksi näin oli.
Jotkut historioitsijat lukevat sen sodan tai ryöstelyn syyksi.
Orvot tuon ajan yhteiskunnassa olivat melko lailla ilman apua.
Hän kuului myös vähemmistöön.
Hän oli juutalainen, joka asui Persiassa.
Mietitään tätä vielä.
Persiassa olleilla ihmisillä oli ongelmia juutalaisten kanssa.
Babylonialaiset olivat vieneet heidät vankeuteen.
Persialaiset taas olivat vallanneet babylonialaiset.
Juutalaiset olivat orjien orjia.
Persialaiset perivät heidät babylonialaisilta.
He olivat olleet vankeja niin kauan, ―
että heille oli syntynyt vankina olemisen kulttuuri.
Niin kauan kuin elätte, älkää koskaan luoko vankeuden kulttuuria.
Kääntäkää aina kasvonne uutta Jerusalemia kohti.
Sinne olemme kaikki menossa.
Ester on orpo, vähemmistöä. Hän on nainen.
Minulla ei ole tietenkään mitään naisia vastaan.
Olen naimisissa naisen kanssa.
Hyvä veljeni Slovakiasta, kiitos.
Minulla on myös kolme tytärtä.
Kolme ensimmäistä lastenlastani olivat tyttöjä.
Uin siis suorastaan Ester-geenin keskellä.
Onneksi kuitenkin uin.
En ole naisia vastaan. Mutta tuolloin naisia pidettiin omaisuutena.
Heillä ei ollut oikeutta päättää elämästään.
Heille kerrottiin, minne mennä ja mitä tehdä.
Heillä ei ollut paljon koulutusta.
Ester erottui kuitenkin joukosta.
Se johtui ehkä Mordokaista, hänen adoptioisästään.
Hän oli kirjanoppinut, ja luultavasti opetti myös Esteriä -
lukemaan ja kirjoittamaan.
Toisin kuin muilla naisilla siellä, hänellä oli koulutus.
Vaikka hänellä oli perintönä vangin asema, ―
hänestä tuli Persian kuningatar.
Sanotaan yhdessä "Kuningatar".
Hän oli orpo, kuului vähemmistöön ja hän oli nainen.
Hän ei ollut vain kauneuskunigatar, hänellä oli poliittista valtaa.
"Käsi, joka kehtoa keinuttaa, hallitsee maailmaa."
Hän osasi käyttää valtaansa.
Hän on nainen, vähemmistöä ja perintönään vangin asema.
Ymmärrättekö armon voiman?
Armo vie teidät yhdessä päivässä sinne, ―
minne ette itse pääse koko elämänne aikana.
Arkeologit tietävät, mihin Ester on haudattu.
Hänet on haudattu Iraniin, Hamadanin kaupunkiin.
Se on noin 70 km Irakin rajalta.
Esterin hautakivessä on vielä tänä päivänä kirjoituksia hepreaksi.
Sitä pidetään historiallisena kohteena ja kansallisaarteena.
Näin siis Iranin muslimivaltiossa.
Sitä vartioidaan ja hoidetaan muslimien toimesta.
Ymmärrättekö nyt armon voiman?
3000 vuotta kuolemasi jälkeen, vihollisesi hoitavat hautaasi.
Haluaisiko joku teistä tuollaista armoa?
Tuon ajan Persian hallinto oli epäoikeudenmukainen.
He eivät kunnioittaneet Jehovaa, eivätkä ihmisoikeuksia.
He olivat brutaaleja.
Silti Kuningas Kserkses, Esterin aviomies, ―
alkoi tehdä oikeudenmukaisia päätöksiä.
Huomatkaa, epäoikeudenmukainen hallinto alkaa tehdä oikeita asioita.
Johtuiko se siitä, että kuningas pelastui yhtäkkiä?
Ei, niin asia ei ollut historian valossa.
Oliko kansakunta kokenut suuren herätyksen?
Toivoisin, että näin olisi ollut.
Voisinpa sanoa niin, vaan en voi.
Mutta tämän voin sanoa:
Vanhurskaan rukous nosti koko kuningaskunnan, -
ja he alkoivat tehdä oikeudenmukaisia päätöksiä.
Raamattu sanoo, että kuninkaan sydän on kuin joki.
Hän saa sen kääntymään tahtonsa mukaan.
Minä en saa muutettua joen suuntaa.
Pienenä minulla oli tapana leikkiä sateessa ja tehdä santaan jokia.
Tein omia pieniä jokia.
Joskus halusin muuttaa joen suuntaa.
Tein niin pienillä pulleilla kätösilläni.
Silloin tunsin itseni jumalaksi.
Katsokaa, mitä osaan tehdä!
Pienelle pojalle oli helppoa muuttaa leikkijoen suuntaa.
Herralle on yhtä helppoa muuttaa kuningaskunta.
Hän voi muuttaa sen suunnan aivan toisenlaiseksi.
Mitä tuollaiseen tarvitaan? Miten se tapahtuu?
Tarvitaanko tuhansia rukoilijoita vai satoja tuhansia?
Ei tarvita. Kyse on vanhurskaan rukouksen kasvavasta voimasta.
Kuningas Kserkses teki oikeudenmukaisia päätöksiä.
Hän pelasti kansan.
Hän pelasti juutalaisen kansan varmalta tuholta Hamanin käsissä.
Hän vapautti heidät myöhemmin.
Hänen jälkeläisensä päästivät heidät takaisin Luvattuun maahan.
Hän teki Mordokaista, Esterin adoptioisästä, pääministerin.
Jos kuningas ei taivu tahtooni, laitan Mordokain valta-asemaan.
Taivaallinen kuningas etsii parhaillaan maanpäällisiä Mordokaita.
Heidän tulee olla sellaisia, jotka osaavat käyttää valtaa oikein.
Politiikassa on aivan liikaa tiskin alta tapahtuvaa toimintaa.
Politiikanteon pitää puhdistua, jotta kansaa voidaan auttaa.
Meidän veljien ja siskojen tulee rukoilla poliitikkojen puolesta.
Mitä tapahtui? Kerron 4 asiaa, miten Ester muutti hallintoaan.
Kyse ei ollut Persian kokemasta pelastuksesta eikä herätyksestä -
eikä siitä, että Persian kuningas olisi muuttunut vanhurskaaksi.
Se tapahtui, koska vanhurskaat tekivät oikein oikeassa paikassa.
Sanon tuon uudestaan.
Pitäisi tehdä muistiinpanoja.
Vanhurskaat tekivät oikein oikeassa paikassa.
Joskus Herralla on vanhurskaita, mutta he ovat väärässä paikassa.
Joskus Herralla on vanhurskaita ja he ovat oikeassa paikassa, -
mutta sitten he ryhtyvät epä- vanhurskaiksi ja tekevät väärin.
Tarvitaan kolme tekijää: vanhurskaat, oikea paikka ja oikeat teot.
Sano: "Haluan olla oikeassa paikassa ja haluan tehdä oikein."
Missä veljeni Slovakiasta on?
En näe häntä.
Haluaisin sanoa: Älä välitä, vaikka maasi ei tee oikeita päätöksiä.
Älä huolestu, vaikka Kongo ei aina toimi oikein.
Pysy sinä vanhurskaana.
Siis te, ei vain hallitusten johtomiehet, vaan me kaikki.
Jos seurakunta pysyy vanhurskaana, Herra nostaa kansakunnan.
Muutan Hondurasin, vaikutan Yhdysvaltojen tilaan.
Voin toimia jopa Syyriassa.
Mikään ei ole vaikeaa Herralle.
Sanoisipa joku tähän "aamen".
Miten Ester sai tämän aikaiseksi?
1. Hän piti kiinni identiteetistään.
Joskus se piti salata, mutta Ester tiesi aina, kuka hän oli.
Hän tiesi sen aina.
Hän piti identiteettinsä.
Aina ei tarvitse kertoa, kuka ja mikä olet. Voit vain olla.
Jotkut kristityt haluavat kuuluttaa kaikille: "Kristitty paikalla!"
"Tässä teillä on kristitty paikalla!"
Opetin nuorimman tyttäreni ajamaan autoa.
Ensimmäisenä päivänä tulin ulos autosta ja menin hänen puolelleen.
Hän meni ajajan paikalle ja kiinnitimme turvavyöt.
Hän kysyi, voimmeko lähteä.
Sanoin, että yksi asia vielä.
Huusin ulos ikkunasta: "Varoitus jalankulkijoille!"
"Varokaa! Uusi kuski ratissa!"
Hän ei pitänyt tuosta lainkaan.
Hän on nyt vanhempi ja valmistuu kohta yliopistosta.
Kun olen hänen kyydissään, huudan taas: "Varokaa uutta kuskia!"
Toisilla kristityillä on tarve huutaa kaikkialla:
"Kristittyjä paikalla!"
Kannattaisi ennemmin vain olla, kuin tehdä asiasta numero.
Meidän ei tarvitse ilmoittaa muille, että suola on suolaista.
Laita sitä vain ruokaasi ja tiedät sen.
Meidän pitää koskettaa, ei sanoa: "Olen kristitty, kosketan sinua."
Mikset vain kosketa heitä?
Ehkä sinusta tarttuu jotakin heihin.
Tai ehkä sinun pitää saada jotain lisää, jotta se tarttuisi.
1. Hän piti identiteettinsä. 2. Hän kuunteli vanhempia ihmisiä.
Mordokai antoi hänelle neuvoja.
Hän neuvoi, milloin ja mitä puhua, milloin olla hiljaa eikä puhua.
Ester otettiin sisään palatsiin.
Pidän ihmeellisenä sitä, että hän jatkoi Mordokain kuuntelemista, ―
vaikka hän ei aina kuullut sitä.
Mordokain ääni puhui hänelle hänen mielessään.
Se kertoi, kuinka toimia.
Jumalan miehen kanssa vietetyt vuodet auttoivat tässä.
Ester oli erossa Mordokaista.
Minäkin kuulin juuri hetki sitten vaimoni äänen Amerikasta.
Ester oli palatsissa eikä voinut kuulla Mordokain ääntä.
Silti hän kuuli sen.
Palatsin muurien erottama, mutta muistin yhdistämä.
3. Hän opetteli palatsin protokollan.
Jotkut kävelevät palatsiin ja käyt- täytyvät kuin jalkapallokentällä.
He ihmettelevät, kun heitä ei kutsuta takaisin.
On olemassa protokolla.
On olemassa tapa käyttäytyä.
Valkoisen talon edessä on maa-alue.
Ihmiset protestoivat siellä lähes joka päivä.
Obaman virka-asunnon edessä on niin paljon protesteja, ―
että jos haluat protestoida siellä, joudut varaamaan ajan.
Se on totta, sinne voi mennä.
Saat mennä protestoimaan sinne.
He sanovat: "Voit tulla ensi kuun 3. päivä, torstaina."
"Voit olla täällä klo 15-18."
Sinun täytyy varata aika, koska niin moni haluaa protestoida.
Se näyttää aika hassulta, koska he kävelevät siellä näin:
"Tee näin, älä tee noin!"
Kylteissä lukee: "Sano näin, älä sano noin!"
Mutta totta puhuen, Obama ei edes kulje etuovesta.
Hän ei yleensä edes näe heitä.
Ketä kuvittelet hänen oikeastaan kuuntelevan?
Huutavia protestoijia hänen talonsa edustalta ―
vai vaimonsa kuiskaamia sanoja?
Joskus yritämme vaihtaa paikkaa maailman kanssa.
Haluamme protestoida ääneen ja huutaa Kuninkaallemme: ―
"Tee näin, älä tee noin!"
Tuolla tavalla emme kuitenkaan saa Kuninkaan huomiota.
Herran lähellä kuiskatut sanat osuvat hänen sydämeensä.
Ester opetteli protokollan ja oli valmiina oikeaa hetkeä varten.
Rukous ja paasto ovat aseitamme.
Luin teille siitä, kuinka Ester tuli kuninkaan eteen.
Hänellä ei ollut vanhaa mekkoa, jolla oli tehnyt töitä puutarhassa.
Hänellä ei ollut vanhoja kenkiä jalassa. Hän näytti hyvältä.
Jos olisit menossa kuninkaan luo, mitä panisit päällesi?
Ja jos tietäisit kansasi kohtalon olevan kyseessä?
Esterillä oli kauniit vaatteet, ja hän oli rukoillut ja paastonnut.
Hän oli ollut siinä oman huoneeni yläpuolella olevassa huoneessa.
Miten me voimme sitten vaikuttaa asioihin?
Miten voimme muuttaa maailmaa niin kuin Ester?
1. Meidän tulee pitää identiteettimme.
Kuulitteko, mitä eri maiden hallitusten edustajat puhuivat aiemmin?
Minä kuulin tämän: kristillisyys on tärkeämpää kuin kansallisuus.
Minä olen Amerikan Yhdysvallosita.
Sinä olet ehkä Nagalayasta, -
mutta olemme yhtä Kristuksessa.
Hänen verensä yhdistää meitä.
En ole koskaan aikaisemmin sanonut, mitä nyt aion sanoa.
Kun nationalismi korvaa hengellisyyden, tulos on natsismi.
Sanon saman uudestaan.
Kun nationalismi korvaa hengellisyyden, tulos on natsismi.
Olen erittäin isänmaallinen maatani kohtaan, -
mutta Jumala on silti maani yläpuolella.
Vannon uskollisuutta Hänelle.
Satun vain asumaan väliaikaisesti Yhdysvalloissa.
Tulen asumaan pysyvästi Uudessa Jerusalemissa.
Meistä tulee kaikista yksi kansa Hänen valtaistuimensa edessä.
Meidät tuodaan yhteen taivaan valtakunnassa.
Älkää antako maallisuuden viedä teiltä sitä, mitä voitte tehdä.
2. Kuunnelkaa vanhimpianne ja profeettojanne, ―
silloinkin kun ette kuule heitä.
Joskus heidän äänensä on kaukainen.
Sen kuulee sydämessään.
Heidän sanansa pitää piilottaa sydämiimme.
3. Jokaisella palatsilla on oma protokollansa.
Aabraham puhui diplomaattisesti Herralle Sodoman säästämisestä.
Mitä jos Herra olisi käynyt meidän luonamme Mamren teltoissa -
matkallaan tuomitsemaan Sodomaa, uhaten tulella ja tulikivellä?
Jotkut meistä kristityistä olisivat huutaneet riemusta.
"Tee se Herra, jo on aikakin!"
Aabraham ei vastaa niin.
Hän ei ilkkunut: "Mitäs minä sanoin. Tiesin, että he ovat pahoja."
"Vastustin heitä, toivon, että he kaikki kuolevat." Ei!
Hän alkoi tinkiä Herran kanssa tämän armosta.
Pyytäkäämme paljon ennemmin armoa kuin tuomiota.
Haluan sanoa tuon uudestaan.
Pyytäkäämme paljon ennemmin armoa kuin tuomiota.
Viimeisenä, meidän tulee valmistautua.
Rukous ja paastoaminen ovat vanhurskauden viitta.
Ester valmistautui 3 vuorokautta ennen kuninkaan luo menoa.
Meidänkin tulee valmistautua.
Esterin vihollisen nimi oli Haaman.
Olisipa aikaa käydä läpi juutalaisten historia.
Ester on Raamatun nainen, jolla on oma juhlapäivä.
Sen nimi on puurim.
Se on nimetty Esterin mukaan, kun Haaman lyötiin.
Miksi Esterin täytyi olla tekemisissä pahan Haamanin kanssa?
Häntä kutsutaan agagilaiseksi Haamaniksi.
Hän on siis Agag-nimisen henkilön jälkeläinen.
Hän polveutuu siis Amalekin Agag-nimisestä kuninkaasta.
Saulin piti hävittää hänet.
Koska hän ei tehnyt niin, -
500 vuotta myöhemmin pieni tyttö joutuu ottamaan osaa tapahtumiin.
Vastassa on iso ja paha vihollinen Haaman.
Vihollinen, jota et hävitä ollessasi vahva, ―
tulee takaisin kimppuusi, kun olet heikko.
Jos et lyö vihollisiasi tänään, asia jää lapsillesi huomenna.
Seurakunnan ja rukoustaistelijoiden tulee sanoa: "Nyt riittää."
"Nyt taistellaan."
Lopuksi vielä yksi asia.
Kun Ester valmistautui kohtaamaan Haamanin, ―
hän ei ilmoittautunut miekkailutunneille.
Tarvitsen jotain kättä pidempää.
Kiitos, miltä näyttää?
Näytät ihan Esteriltä, tule tänne lavalle.
Olet lähdössä taisteluun Haamania vastaan.
Se on hänestä liian raskas.
Olen pahoillani, hyvä yritys.
Nauramme nuorelle, kauniille tytölle miekan kanssa.
Silti moni haluaa voittaa hengellisen sodan tavallisilla aseilla.
2. Kor. 10:4 "Sillä meidän sota-aseemme eivät ole lihalliset, -
vaan ne ovat voimalliset Jumalan edessä -
hajottamaan maahan linnoituksia."
Ester ei mennyt miekkailutunneille.
Hän kutsui kuninkaan juhla-aterialle.
Hän tiesi, että läheiset suhteet ovat avain vaikuttamiseen.
Mitä hän tarjosi kuninkaalle? Hampurilaisia?
Enpä usko.
Ihmeellistä on, että hän kutsui samoihin juhliin myös Haamanin.
Ymmärrän kyllä kuninkaan kutsumisen.
Mutta miksi kutsua Haaman?
Haluan Haamanin istuvan tähän.
Hän pitää juhlat hänen, kuninkaan ja Haamanin kesken.
Haaman on innoissaan, koska hänet on kutsuttu yksityisjuhliin.
Hän saa ihania ruokia, ja kuningas ja kuningatar ovat siellä.
Mutta kuningatar kohdistaa huomionsa kuninkaaseen, ei häneen.
Hän tajusi, että taistelu voitetaan läheisillä suhteilla kuninkaaseen.
Miekan heiluttelu ei auttaisi, vaan läheiset suhteet kuninkaan kanssa.
Esterin tarina osoittaa, että pitää oppia, kuinka palvoa kuningasta.
Näin myös silloin, kun vihollinen istuu samassa pöydässä.
Kuka vaan osaa ylistää kuningasta, kun ei ole ongelmia.
Puhun erityisesti joillekin teistä.
Sanot: "Osaisin ylistää todella hyvin, tanssia ja rukoilla, ―
jos minulla ei olisi näitä ongelmia."
"Jos ei olisi ongelmia Kongossa tai elämässäni, osaisin kyllä ylistää."
Mutta silloin olet ymmärtänyt rukouksen ja ylistyksen väärin.
Ester kutsui vihollisen juhla-aterialle.
Hän istutti tämän viereensä omissa juhlissaan ja sanoi: "Istu alas."
Niin teidänkin tulee tehdä.
Ojennatko minulle tuolin?
Sinun tulee sanoa ongelmillesi: "Tule, istu viereeni -
tässä Jerusalemin kokouksessa."
Ai, mutta sinulla on päänsärky. Ei se mitään. "Päänsärky, istu tähän."
Jollain taas on syöpä. Ei se mitään. "Syöpä, istu tähän."
Katso, kuinka ylistän, koska ylistys on sodankäyntiä.
Meidän on opittava ylistämään myös silloin, -
kun meillä on ongelmia.
"Sinä valmistat minulle pöydän minun vihollisteni silmien eteen."
Ps. 23:5.
"Istu alas, Haaman."
"Istu alas Afrikan köyhyys, istu tähän masennus."
"Minä aion ylistää Kuningastani, vaikka istut siinä vieressäni."
Vaikka on ongelmia, ei se tarkoita, ettei sinulla ole Kuningasta enää.
Kuninkaasi on edelleen valtaistuimellaan.
Silloinkin, kun sinulla on ongelma.
Annan sinulle haasteen.
Jos osaat ylistää, vaikka helvetti olisi irti ympärilläsi, ―
jos osaat ylistää Kuningastasi, vaikka vihollinen on paikalla, ―
osoittaa se hienoa strategiaa ja taktiikkaa.
Jos olisin voinut kuiskata Haamanin korvaan, olisin sanonut: ―
"Haaman, olet ollut vaarallisilla taistelukentillä, ―
mutta tämä on niistä kaikkein vaarallisin."
Morsiamen ja sulhasen välissä.
Vihollinen on joutunut käsiimme, -
sillä hän on uskaltanut tulla sinun ja sulhasesi väliin.
Kuninkaan viha tulee palamaan kuumana vihollista vastaan.
Ylistetään Herraa.
Nouskaa ylös.
Sano vieruskaverillesi: "Tämä on armon ilta."
Ester oppi tämän: Jos vihollisesi on kuninkaan vihollinen, ―
silloin sinun taistelusi on kuninkaan taistelu.
Haluan toistaa tuon.
Jos vihollisestasi tulee kuninkaan vihollinen, ―
ei kannata alkaa taistella itse.
Hän kutsui Haamanin, jotta selviäisi, kuka on vihollinen.
Jos vihollisestasi tulee kuninkaan vihollinen, ―
silloin sinun taistelustasi tulee Herran taistelu.
Jos Jumala on meidän kanssamme, kuka voi olla meitä vastaan?
Ylistä, Ester. Kiitä ja ylistä Häntä!
Hetkesi on tullut!
Rukoillaan vielä: Isä, pyydän Esterin voitelua.
Kiitos hallitusten edustajien puheista tänään.
Kiitos, että autat meitä ymmärtämään vanhurskaiden vaikutusvallan.
Sen, että vanhurskaiden ei tarvitse kuulua enemmistöön.
Heidän on vain oltava vanhurskaita.
Kutsun esiin vanhurskauden -
Afrikan eteläkärjestä Euroopan pohjoisosiin.
Koko Etelä-Amerikkaan ja myös Yhdysvaltoihin.
Pyydämme uutta tulta kaikille maanosille -
etelästä pohjoiseen.
Anna vanhurskaiden vaikutusvallan vahvistua vahvistumistaan.
Jeesuksen nimessä. Aamen.
Kiitetään Herraa tästä ihanasta viestistä.
Rukoilemme, että Herra suo armonsa eri maiden uskoville.
Pastori Adoboi, joka palkittiin tänä iltana, ―
puhui presidentille Nigerian kansasta ja sai presidentin armon.
Presidentti äänesti YK:n kokouksessa sen puolesta, että ―
Juudea ja Samaria pysyvät osana Israelia -
ja että Israelin keskellä ei tule olemaan islamilaista valtiota.
Hän löysi armon. Ylistys Herralle.
Herra haluaa käyttää pastoreita, esirukoilijoita ja Estereitä.
Heidän pitää saada hallitustensa johtajien armo.
Näin nähdään monia muutoksia maailman eri maissa.
Hän haluaa nostaa esiin profeettoja.
Cindy profetoi Malille.
Hän profetoi Malille, ja koko kansakunta muuttui.
Nostakoon Herra monia Estereitä esiin.
Saakoot he Herran armon ja kuninkaiden armon.
Antakoot hallitukset armonsa heille.
Rohkaisen hallitusten edustajia kuulemaan Herran äänen.
Kiitos Herra, Afrikan maiden johtajien suosiosta pastoreille, ―
profeetoille ja Estereille, joita Afrikassa on.
Vapauttakoon Herra meidät poliittisesta korrektiudesta -
ja antakoon meille raamatullista korrektiutta.
Seisokaamme totuuden puolella, politiikan kiemuroita vastaan.
Maailma haluaa päättää meidän asioistamme kokouksissaan, -
mutta heidän kokouksensa eivät ole aina jumalallisia.
Antakoon Herra meille rohkeutta seisoa totuuden puolella.
Ester kohtasi vastustusta joka puolelta.
Mutta koska hän sai armon, -
Herra käänsi juutalaisen kansan kohtalon.
Seistään Israelin kansan rinnalla tänäänkin.
Vihollinen yrittää taas pyyhkiä juutalaiset pois.
Nostakoon Herra esiin monia Este- reitä, jotka puolustavat Israelia.
Tapahtukoon Herran tahto teidän maissanne näinä viimeisinä päivinä.
Suomennos: Sonja Holappa